Hit Man
Hit Man ir 2023. gada ASV romantiska melnā kinokomēdija, kuras režisors ir Ričards Linkleters, bet scenārija autori Linkleters un Glens Pauels. Filmā galvenās lomas atveido Glens Pauels, Adrija Arhona, Ostins Amelio un Retta. Filma balstīta uz Skipa Holandsvorta 2001. gada rakstu žurnālā Texas Monthly. Filma stāsta par miermīlīgu universitātes pasniedzēju no Ņūorleānas, kurš piestrādā policijā, kur viņš izliekas par algotu slepkavu. Drīz viņš iemīlas sievietē, kas vēlas nogalināt savu vardarbīgo vīru. Filmas Hit Man pirmizrāde notika 2023. gada 9. maijā Venēcijas kinofestivālā. Latvijā filmas pirmizrāde notika 2024. gada 31. maijā, bet ASV filmu izplata straumēšanas platforma Netflix. Filma saņēma pozitīvas kritiķu atsauksmes un tīmekļa vietnē Rotten Tomatoes tai ir 97% vērtējums.